FT: Vene eliit on sõja vastu, kuid ei suuda Putinile tõtt rääkida
#000003
Briti ajalehe The Financial Times allikate sõnul sai enamus Venemaa juhtkonnast Ukraina invasioonist teada alles president Vladimir Putini telepöördumise kaudu. Isegi välisminister Sergei Lavrov sai ainult paar tundi eelhoiatusaega. Enamus eliidist olevat sõja vastu, kuid ei näe võimalust olukorra muutmiseks.
#000004
Näiteks välisminister Sergei Lavrov sai invasioonist teada alles paar tundi enne selle algust kell üks öösel telefonikõne kaudu. Enamus Kremli juhtkonnast sai invasioonist teada alles siis, kui Putini teade "sõjalise erioperatsiooni" algusest teleekraanile jõudis.
#000006
Ukrainale kallale tungimise päeval olid Kremlis mitmed Vene oligarhid, kes Financial Timesi allikate sõnul olid üsna pessimistlikus meeleolus, teades kuidas lääneriikide sanktsioonid nende isiklikud äriimpeeriumid hävitab.
#000007
Üks oligarhidest päris juhuslikult kohatud välisminister Sergei Lavrovilt, et miks Putin otsustas sõja kasuks. Lavrovil polnud vastust ning ta selgitas kohalolijatele, et sõda planeeris vaid väga väike ring inimesi, kuhu ta ei kuulunud. Lavrovi sõnul oli president Vladimir Putinil sõda planeerides vaid kolm nõunikku: Ivan Julm, Peeter Suur ja Katariina Suur.
#000008
Putin tahab kaotuste kiuste sõda jätkata
#000009
Allikate kinnitusel on Venemaa president üha otsustuskindlam, et sõda Ukraina vastu tuleb jätkata. Seda isegi hoolimata asjaolust, et Venemaa jaoks on sõja hind ainult kasvanud. Lääneriikide luurehinnangu kohaselt on Venemaa kaotanud Ukrainas kuni üle 200 000 sõduri, kellest kolmandik on tõenäoliselt hukkunud.
#000010
Ukraina relvajõud on samas kaotanud vähemalt 100 000 sõdurit, kuid Ukraina kaotustest on märksa suurem osakaal saanud lahingus viga ja jäänud ellu, vahendas The Telegraph.
#000011
Putin kinnitab allikate sõnul enda lähedal seisvatele isikutele, et Venemaa ei olnud sõjaks valmis. "Armeega on halvasti. Meie tööstusega on halvasti. Samas on see hea, et saime sellest sedasi teada, mitte siis, kui NATO meile kallale tungib," kinnitas üks endine Kremli ametiisik.
#000013
Mitmed inimesed, kes Vladimir Putinit teavad, kinnitasid The Financial Timesile, et Putin on üha enam isoleeritud ning keegi ei julge talle enam tõtt rääkida.
#000014
"Stalin oli pahalane, kuid hea administraator, sest talle ei saanud valetada. Kuid keegi ei räägi Putinile tõtt," kinnitas üks allikas.
#000015
Vladimir Putini enesekindlus võimendus pärast Krimmi anneksiooni 2014. aastal. Tollal ei teavitanud Putin isegi Vene julgeolekunõukogu, et plaanib Krimmi okupeerida ja annekteerida. Mitmed nõunikud ärgitasid Putinit Krimmi mitte võtma. Putin olevat tollal neile öelnud, et tegu on ajaloolise momendiga: "Kui te pole sellega nõus, siis võite ära minna."
#000017
Kuna lääneriikide sanktsioonid Krimmi annekteerimise eest olid Venemaa jaoks väikese mõjuga, siis andis edukas annekteerimine Putinile enesekindlust juurde.
#000018
Peale 2014. aasta sündmusi on Vladimir Putini sisering allikate kinnitusel tugevalt vähenenud, kuna Putini mõtete fookuses on üha enam mure Venemaa julgeoleku pärast, mida Putini hinnangul ohustavad lääneriigid. Venemaa juhi isoleeritus süvenes koroonapandeemia ajal veelgi ning tollal veetis ta palju aega Juri Kovaltšukiga, kes jagab Putiniga sarnaseid arusaamasid Vene revanšistlikust imperialismist.
#000019
"Ta tõesti usub kõike seda, mida ta ütleb pühaduse ja Peeter Suure kohta. Ta arvab, et teda meenutatakse nagu Peeter [Suurt]," kinnitas üks kõrgetasemeline Vene ametiisik.
#000020
Koroonaisolatsiooni ajal ei puutunud Putin enam kokku ka liberaalsemate läänemeelsete nõunikega, kellega Vene riigijuht varem suhtles.
#000021
Ühe endise kõrgetasemelise Vene ametiisiku sõnul ei saa Medvedtšuki väidete põhjal midagi tõsist planeerida. "Kui Medvedtšuk ütleb, et sajab, siis tuleb aknast välja vaadata ja näha, et päike paistab," kinnitas sama allikas.
#000026
Venemaa maksis Viktor Medvedtšukiga seotud isikutele Ukrainas ka suuri rahasummasid, et nad invasiooni toetaks. Kuigi osad seda tegid, siis enamus neist võttis raha vastu ja põgenes riigist. Mõned hoiatasid ka Ukraina võime neile antud juhiste suhtes, kinnitasid endised ja praegused USA, Ukraina ja Vene valitsusametnikud.
#000027
Vene invasiooniplaani suhtes olevat olnud skeptiline ka Vene julgeolekunõukogu sekretär Nikolai Patrušev, kes hoolimata sõjakast välispoliitilisest arusaamast soovitas kolm päeva enne invasiooni proovida veel diplomaatiat. Patrušev olevat ühe allika kinnitusel teadlik, kui halvas seisus on Vene relvajõud. Samuti olevat sõjalise kallaletungi edukuse suhtes skepsist väljendanud Venemaa välisluureamet SVR.
#000028
Vene õhutõrje tulistas invasiooni alguses mitmed enda lennukid alla
#000029
Kuigi invasiooni eel eeldati Vene relvajõudude kiiret edu ning domineerimist Ukraina õhuruumis, siis suures segaduses suudeti hoopis tulistada alla mitmeid Venemaa enda lennukeid. Seetõttu kaotas Venemaa ka piloodid, kel oli kogemusi koostöö tegemises maavägedega, kinnitas The Financial Timesile kaks lääneriigi ja üks Ukraina allikas.
#000030
Ukraina sõjaväeluure asejuhi Vadõm Skibitski sõnul ei tahtnud Vene kindralstaabi juht Valeri Gerassimov minna pealetungile nii paljudest rünnakusuundadest korraga, kuid FSB ja teised veensid ta ümber ning kinnitasid, et vastupanu pole oodata.
#000031
Vene eliit olevat sõja vastu, kuid tunneb end jõuetult
#000032
Venemaa president Vladimir Putin eeldab oma alluvatelt lojaalsust rohkem kui kompetentsust ning Vene bürokraatia ütleb Putinile allikate sõnul vaid selliseid sõnumeid, mida ta kuulda tahab. Paljudele Vene eliidist on see ellujäämisstrateegia ning ühe Vene allika sõnul on enamus Vene presidendi administratsioonist ja majanduse eest vastutavatest isikutest isiklikult sõja vastu, kuid tunnevad end ses osas jõuetuna.
#000033
Üksikud olulised ametikandjad on vaikselt tagasi astunud, nagu endine Vene presidendi kliimanõunik Anatoli Tšubais. Samuti olevat üks olulise riikliku ettevõtte juht taotlenud endale Iisraeli passi veel ametis olles ning on haudunud ka plaane riigist lahkumiseks.
#000034
Vladimir Putin samas on püüdnud leida ka täpsemat infot selle kohta, mis sõjatandril on toimunud ning seetõttu on ta ka eraldi kohtunud Vene kaitseministeeriumi suhtes kriitiliste Vene sõjablogijatega. Samas pole Putini skepsis talle esitatud info kohta veel jõudnud selleni, et tunnistada sõja alustamise viga.
#000035
Kui Venemaa president Vladimir Putinilt küsiti, miks Vene kaitseministeeriumi teated ei ühti olukorraga rindel, kus Vene sõdurid kaebavad neile antud kehva varustuse pärast, siis parafraseeris Putin üht tegelast Nõukogude spioonidraamast "Seitseteist kevadist hetke": "Sa ei saa kedagi usaldada. Ainult mind". Seejärel Putin kõkutas naerda.
#000037
Putin võib augusti lõpus Türgit külastada
#000038
Ukraina julgeolekutagatiste jutt suurendas Vene eliidi pessimismi
#000039
Riho Ühtegi: sõja-aasta on näidanud, milline jõud on patriotismil
#000042
Küsitlus. Mida oleme sõja-aastast õppinud?
#000043
WSJ: Ukraina sõjast sai maailma suurim relvamess
#000047
Rahvusringhäälingu arendusosakond otsib oma meeskonda frontend arendajat
#000054
Kallase abikaasa nõudis kriitikult välja 1500 eurot kahjutasu
#000058
Saksamaa kehtestab piirikontrolli Poola ja Tšehhiga
#000060
Kurikuulsa ristiisa surma tõttu võib Sitsiilias puhkeda maffiasõda
#000062
Eesti saadab maanteejooksu MM-ile kaheksa sportlast
#000065
"Kurvilise tee legendid" linastub kolmel rahvusvahelisel filmifestivalil
#000071
Eesti juurtega astronaut rääkis Tartus noortele oma tööst
#000075
"Pealtnägija" uuris Tallinnasse lubadeta ehitatud maja lugu
#000076
Erinevalt Tartu raudteejaamast selle ümbrus palju vaatamisväärset ei paku
#000077
Erakondade juhid riigikogu patiseisu ei lahendanud
#000079
Venemaa soovib uuesti ühineda ÜRO inimõiguste nõukoguga
#000082
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000083
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000084